SA ร่วมงาน Opportunity Day แย้มเตรียมเปิดโครงการใหม่ 3 แห่ง
SA มุ่งสู่ผู้นำด้านอสังหาฯ ครบวงจร พร้อมเตรียมขยายธุรกิจอาหาร-เครื่องดื่มกว่า 200 สาขาภายใน 3-4 ปี เพื่อสร้างรายได้ประจำเพิ่มอีกปีละ 400-500 ลบ.
SA มุ่งสู่ผู้นำด้านอสังหาฯ ครบวงจร เตรียมขยายธุรกิจอาหาร-เครื่องดื่มกว่า 200 สาขาภายใน 3-4 ปี เพื่อสร้างรายได้ประจำเพิ่มอีกปีละ 400-500 ลบ.
20 ก.ย. 2564

นายสุพล จงจินตรักษา ประธานเจ้าหน้าที่สายงานการเงินและบัญชี พร้อมด้วย นางสาวฉนัฎตา พรเรืองทรัพย์ ผู้จัดการฝ่ายบริหารการเงินองค์กรและนักลงทุนสัมพันธ์ บริษัท ไซมิส แอสเสท จำกัด (มหาชน) หรือ SA นำเสนอข้อมูลผลประกอบการไตรมาส 2/2564 และแผนการดำเนินธุรกิจ ในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์
โดยระบุว่า “บริษัทฯ มุ่งสู่การเป็นผู้นำอสังหาฯ ครบวงจร เตรียมขยายธุรกิจอาหารและเครื่องดื่ม ตั้งเป้าเปิดสาขา 200 แห่ง ภายใน 3-4 ปี เพื่อสร้างรายได้ประจำเพิ่มอีกปีละ 400-500 ล้านบาท” พร้อมทยอยเปิดโครงการอสังหาฯใหม่ 3 โครงการ ได้แก่ โครงการบ้านเดี่ยวในทำเลพรานนก และพุทธมณฑล และโครงการคอนโดมิเนียมทำเลทุ่งสองห้อง มูลค่าโครงการกว่า 8 พันล้านบาท มั่นใจสนับสนุนอนาคตเติบโตแข็งแกร่ง